  Виталий Пронин Алнаш ёросысь механизаторъёс али тодон-валан люкало. Фото басьтэмын https://vk.com/id434812440Гурт кивалтӥсьёс тодо, тулыс бусы ужъёс ӝог ортчозы но кизем юос ӟеч будозы, механизаторъёс усто ужазы ке. Та вакытэ ёросысь вань 14 гурт хозяйствоосысь 250 механизаторъёс тодон-валанзэс будэто. Соосты визьнодало Асанысь аграрно-технической техникумысь дышетӥсьёс, нош ёросысь инспекторъёс тодазы вайыто сюресъёс вылын ветлон правилоосты. Дышетскон йылпумъяськем бере вань механизаторъёс экзамен сётозы. Аттестацизэс лыдэ басьтыса, механизаторъёслэн ужан классностьсы но будэтэмын луоз. УД  